Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14. nr.; Latvijas Vēstnesis, 2009, 190. nr.; 2012, 100. nr.; 2013, 69. nr.; 2014, 98., 113. nr.; 2015, 248. nr.; 2016, 223., 241. nr.; 2017, 242. nr.; 2018, 132. nr.; 2019, 192A. nr.; 2020, 21., 193. nr.) šādus grozījumus:

1. Izteikt 17. panta otrās daļas 1. punktu šādā redakcijā:

"1) abonēto preses izdevumu pakalpojumi ([19. pants](https://likumi.lv/ta/id/193574#p19));".

1. Izteikt 19. panta nosaukumu un pirmo daļu šādā redakcijā:

"**Abonēto preses izdevumu pakalpojumi**

(1) Sniedzot abonēto preses izdevumu pakalpojumus, pasta komersants savāc no sūtītāja abonētos preses izdevumus pasta komersanta noteiktajā vietā vai vietā, par kuru pasta komersants ir vienojies ar sūtītāju, šķiro, pārvadā un ievieto adresāta pastkastītē vai izsniedz adresātam personīgi."

3. Izteikt 27. panta pirmās daļas 4. punktu šādā redakcijā:

"4) abonēto preses izdevumu savākšana, šķirošana, pārvadāšana un piegāde."

4. Papildināt 27.2 pantu ar 4.2 un 4.3 daļu šādā redakcijā:

"(42)Ja konkursa vienīgais dalībnieks ir līdzšinējais universālā pasta pakalpojuma sniedzējs, Regulators atzīst to par konkursa uzvarētāju un nosaka tam universālā pasta pakalpojuma saistības uz pieciem gadiem.

(43) Ja konkursa uzvarētājs, kas ir līdzšinējais universālā pasta pakalpojuma sniedzējs, saglabā spēkā esošos tarifus, Regulators nevērtē tarifu projektu un neapstiprina tarifus. Regulators apstiprina tarifus saskaņā ar likumu "Par sabiedrisko pakalpojumu regulatoriem", ja konkursa uzvarētājs, kas ir līdzšinējais universālā pasta pakalpojuma sniedzējs, plāno no jauno saistību spēkā stāšanās datuma mainīt vai no jauna noteikt universālā pasta pakalpojuma tarifus."

Likums stājas spēkā 2021. gada 30. aprīlī.

Satiksmes ministrs

T. Linkaits